BASES DE LA CONVOCATÒRIA DEL VICERECTORAT D'ESTUDIS I FORMACIÓ (ESCOLA DE DOCTORAT) PER A LA CONCESSIÓ DE SUBVENCIONS PER A FACILITAR L'OBTENCIÓ DE LA MENCIÓ DE DOCTORAT INTERNACIONAL EN EL TÍTOL DE DOCTORA O DOCTOR - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4037)
  + [Valencià](/va/acuerdo/4037)






Selector de idioma

Leer

* [Español](/es/acuerdo/4037)
* [Valencià](/va/acuerdo/4037)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA DEL VICERECTORAT D'ESTUDIS I FORMACIÓ (ESCOLA DE DOCTORAT) PER A LA CONCESSIÓ DE SUBVENCIONS PER A FACILITAR L'OBTENCIÓ DE LA MENCIÓ DE DOCTORAT INTERNACIONAL EN EL TÍTOL DE DOCTORA O DOCTOR[Butlletí Oficial Universitat d'Alacant](/ca/Publicacion)
================================================================================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA DEL VICERECTORAT D'ESTUDIS I FORMACIÓ (ESCOLA DE DOCTORAT) PER A LA CONCESSIÓ DE SUBVENCIONS PER A FACILITAR L'OBTENCIÓ DE LA MENCIÓ DE DOCTORAT INTERNACIONAL EN EL TÍTOL DE DOCTORA O DOCTOR

Data d'aprovació
:   30/01/2017

Data de publicació
:   31/01/2017

Òrgan competent
:   Vicerector d'Estudis i Formació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4037.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4037)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4037)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA DEL VICERECTORAT D'ESTUDIS I FORMACIÓ (ESCOLA DE DOCTORAT) PER A LA CONCESSIÓ DE SUBVENCIONS PER A FACILITAR L'OBTENCIÓ DE LA MENCIÓ DE DOCTORAT INTERNACIONAL EN EL TÍTOL DE DOCTORA O DOCTOR&url=https://www.boua.ua.es/va/acuerdo/4037)

**Títol:** BASES DE LA CONVOCATÒRIA DEL VICERECTORAT D'ESTUDIS I FORMACIÓ (ESCOLA DE DOCTORAT) PER A LA CONCESSIÓ DE SUBVENCIONS PER A FACILITAR L'OBTENCIÓ DE LA MENCIÓ DE DOCTORAT INTERNACIONAL EN EL TÍTOL DE DOCTORA O DOCTOR

**Secció:** CONVOCATÒRIES I CONCURSOS

**Òrgan:** Vicerector d'Estudis i Formació

**Data d'aprovació:** dilluns, 30 de gener de 2017

BASES DE LA CONVOCATÒRIA DEL VICERECTORAT D’ESTUDIS I FORMACIÓ (ESCOLA DE DOCTORAT) PER A LA CONCESSIÓ DE SUBVENCIONS PER A FACILITAR L’OBTENCIÓ DE LA MENCIÓ DE DOCTORAT INTERNACIONAL EN EL TÍTOL DE DOCTORA O DOCTOR

1. Objectiu

L’objectiu d’aquestes subvencions és facilitar i promoure la presentació de tesis en els programes de doctorat de la Universitat d’Alacant regulats pel Reial Decret 99/2011, que tinguen per finalitat l’obtenció de la Menció de Doctorat Internacional en el títol de Doctora o Doctor. La subvenció es dedicarà a les despeses d’estada i desplaçament d’estudiants en països estrangers, per a desenvolupar activitats d’investigació relacionades amb el contingut científic de la tesi doctoral d’aquests, amb la finalitat d’obtenir la certificació de l’estada per a presentar la tesi amb la Menció de Doctorat Internacional en el títol de Doctora o Doctor.

La subvenció de l’estada serà per un període de 90 dies consecutius, tret casos justificats. No podran finançar-se períodes inferiors o superiors a 90 dies.

L’estada per a la qual se sol·licita l’ajuda es farà durant l’any 2017.

2. Normes general s de procediment

2.1 Instrucció

El Vicerectorat d’Estudis i Formació serà el responsable d’establir els procediments adequats i donarà les instruccions necessàries per a la tramitació i la gestió de la convocatòria.

2.2 Obligacions

De manera general , els qui obtinguen una ajuda tindran les obligacions següents:

a) Fer l’estada en les dates indicades en la sol·licitud.

b) Comunicar qualsevol canvi en les dates previstes per a fer l’estada, amb prou antelació perquè puguen ser autoritzades prèviament per la directora de l’Escola de Doctorat.

c) Fer amb aprofitament les activitats d’investigació previstes en la memòria.

d) Dedicar l’ajuda per a les despeses d’estada i desplaçament en el centre de destinació.

e) Presentar dins del termini i en la forma escaient la documentació justificativa de l’estada.

f) Presentar la tesi amb la sol·licitud de menció de doctorat internacional i reunir tots els requisits establits en la legislació i normativa vigent per a la concessió d’aquesta.

g) Les obligacions restants establides en la normativa aplicable.

2.3 Incompliment

L’incompliment total o parcial dels requisits i les obligacions establides en aquestes bases i altres normes aplicables, farà que s’incoe l’expedient d’incompliment corresponent d’acord amb la legislació aplicable.

2.4 Presentació de sol·licituds

2.4.1. Termini: 20 dies hàbils a partir de l’endemà de la publicació d’aquesta convocatòria en el BOUA.

2.4.2. La sol·licitud per a aquesta convocatòria d’ajudes haurà d’emplenar-se en el model oficial que estarà disponible en la pàgina web de l’Escola de Doctorat de la Universitat d’Alacant (EDUA).

2.4.3. Només s’admetrà una sol·licitud per persona.

2.4.4. La sol·licitud, una vegada emplenada i signada , acompanyada de la documentació exigida en la convocatòria i detallada en el mateix imprès de sol·licitud es presentarà, preferentment, a través de l’aplicació d’eAdministració d’UACloud. També podrà presentar-se en el Registre General de la Universitat d’Alacant o en qualsevol dels registres auxiliars.

2.4.5. Els requisits exigits hauran de complir-se en la data de finalització del termini de presentació de la sol·licitud.

2.4.6. Si la documentació aportada fóra incompleta o tinguera errors subsanables es requerirà, mitjançant publicació en la pàgina web de l’Escola de Doctorat, perquè, en el termini de 10 dies esmenen la falta o acompanyen els documents preceptius. Si no ho feren, se’ls tindrà per desistits de la sol·licitud, d’acord amb el que estableix l’article 68 de la Llei 39/2015, d’1 d’octubre, del Procediment Administratiu Comú de les Administracions Públiques, i amb els efectes previstos en l’article 21.1 d’aquesta Llei.

2.5 Marc legal i pressupostari

La dotació màxima per a aquesta convocatòria és de 70.000 € i es troba consignada en el Capítol 4 (aplicació pressupostària 61343126) de crèdits del pressupost de l’Escola de Doctorat (centre de despesa 021700). L’execució d’aquesta dotació està supeditada a la disponibilitat de liquiditat de la Universitat d’Alacant.

La subvenció assignada a cada ajuda s’ajustarà al que disposa la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

3. Nombre de subvencions

Es concediran 20 ajudes, d’acord amb la disponibilitat pressupostària.

4. Requisits

Els estudiants i les estudiants que opten a aquestes subvencions d’estades hauran de reunir els requisits següents:

a) Haver formalitzat matrícula en un programa de Doctorat de la Universitat d’Alacant regulat pel Reial Decret 99/2011.

b) Tenir la nacionalitat espanyola, o ser nacional d’un estat membre de la Unió Europea o ser estranger amb autorització o permís de residència o d’estada per estudis a Espanya.

c) No tenir altres subvencions o beques per a mobilitat, ni haver fet prèviament una estada que permeta l’obtenció de la Menció de Doctorat Internacional. Per a això, l’estudiant haurà d’emplenar una declaració jurada en aquests termes.

d) Els qui gaudisquen d’una beca o contracte que tinga una ajuda pròpia per a fer estades en el marc de la convocatòria pública de la seua Ajuda per a la Formació Investigadora, hauran d’haver presentat (en convocatòries anteriors) la sol·licitud d’ajuda per a una estada i que aquesta haja sigut denegada, i no tenir la possibilitat de tornar a sol·licitar aquesta ajuda. En aquests casos hauran de presentar una declaració jurada a la qual adjuntaran la resolució de denegació.

5. Dotació

Les subvencions tindran una dotació fixa de 3.000 € en concepte d’estada; i una dotació única de viatge fins a 300 euros per a estades a Europa i el Nord d’Àfrica, i fins a 1.000 € per a estades en altres zones geogràfiques, d’acord amb les despeses de desplaçament que es justifiquen.

6. Documentació a aportar

- [Imprès de sol·licitud](https://edua.ua.es/va/secretaria/documentos/beques-i-ajudes/2017/sol-licitud-mobilitat.docx)

segons model disponible en pàgina web de l’EDUA.

- Estudiants que no pertanyen a la Unió Europea: fotocòpia de la targeta de residència en vigor (tret que ja estiga en poder de la Universitat d’Alacant)..

- Expedient acadèmic oficial del títol de llicenciatura, arquitectura, enginyeria o grau amb què va accedir al doctorat (tret que ja estiga en poder de la Universitat d’Alacant).

- Expedient acadèmic oficial del màster cursat o equivalent (tret que ja estiga en poder de la Universitat d’Alacant).

- [Currículum vitae](https://edua.ua.es/va/secretaria/documentos/beques-i-ajudes/2017/curriculum-vitae-ayudascv.doc)

segons model disponible en la pàgina web de l’EDUA i documentació acreditativa dels mèrits reflectits en el currículum.

- Memòria breu sobre el treball que cal fer durant l’estada (màxim 2 pàgines).

- Carta d’acceptació del centre receptor.

- Document on s’indique el número de compte corrent on s’ha d’ingressar la dotació, segons [model](https://edua.ua.es/es/secretaria/documentos/becas-y-ayudas/2017/formulario-ua.docx)

disponible en la pàgina web de l’EDUA.

- Per als casos previstos en l'apartat 4.d: resolució de denegació de l'ajuda

7. Valoració de les sol·licituds

La valoració de les sol·licituds dels estudiants i les estudiants es basarà en els mèrits acadèmics, científics i professionals d’aquests, d’acord amb el barem i els criteris establits en l’Annex I.

8. Comissió avaluadora

Les sol·licituds admeses seran avaluades per una comissió designada pel vicerector d’Estudis i Formació de la Universitat d’Alacant. La Comissió d’Avaluació estarà presidida per la directora de l’Escola de Doctorat, i integrada per, almenys, un representant de cada un dels camps científics següents: Ciències Experimentals, Tecnologia, Ciències de la Salut, Ciències Socials, Ciències Jurídiques i Humanitats. Actuarà com a secretària de la Comissió d’Avaluació la secretària de l’Escola de Doctorat.

La composició de la Comissió d’Avaluació serà publicada en la pàgina web de l’Escola de Doctorat, amb almenys cinc dies d’antelació a la seua constitució.

La Comissió d’Avaluació estarà facultada per a aplicar i interpretar el barem i per a resoldre les qüestions no previstes en les bases de la convocatòria, com també per a adoptar aquells acords necessaris per a dur a bon terme el procés de selecció de beneficiaris o beneficiàries.

9. Incompatibilitats

Aquesta ajuda és incompatible amb qualsevol altra ajuda, beca o contracte de naturalesa anàloga finançada amb fons públics o privats.

10. Resolució, notificació i publicació de les ajudes

Atesa la proposta formulada per la Comissió Avaluadora, la concessió de les ajudes s’acordarà per resolució del Vicerectorat d’Estudis i Formació. La resolució del procediment es notificarà a les persones interessades d’acord amb el que preveuen els articles 40 i següents de la Llei 39/2015, d’1 d’octubre, del Procediment Administratiu Comú de les Administracions Públiques., mitjançant la publicació en la pàgina web de l’Escola de Doctorat.

La resolució de la concessió de les sol·licituds es publicarà en la pàgina de l’EDUA, en un període màxim de 2 mesos des de la data final del termini de presentació de sol·licituds.

Qualsevol modificació en les condicions que van motivar la concessió de les ajudes haurà de tenir l’autorització del Vicerectorat d’Estudis i Formació; en cas contrari, l’ajuda podrà ser revocada totalment o parcial.

11. Pagament de les subvencions

La dotació en concepte d’estada es distribuirà de la forma següent:

- Un 60% en el moment de la resolució.

- Un 40% en el moment de presentació de la memòria del treball fet que se cita en el punt 12.

La dotació en concepte de viatge s’ingressarà una vegada que es presente la documentació justificativa de la despesa i el certificat del centre receptor que acredite l’estada d’investigació feta a què es refereix el punt 12.

Per a fer el pagament de cadascuna de les dotacions caldrà que el document d’identificació del beneficiari o beneficiària estiga en vigor.

12. Justificació

Una vegada feta l’estada, el doctorand o la doctoranda ha de remetre a la Secretaria de l’Escola de Doctorat, en el termini màxim d’un mes des de la seua tornada a Espanya:

- Certificat del centre receptor que acredite l’estada d’investigació feta.

- Memòria del treball fet (2 pàgines).

- Bitllets o targetes dels transports utilitzats i factura que acredite els imports corresponents.

L’incompliment d’aquesta obligació de justificació implicarà el reintegrament de la part d’ajuda que ja s’haja rebut, al marge de les restants conseqüències previstes en la Llei General de Subvencions.

13. Recursos

Contra la resolució de concessió de les ajudes d’aquesta convocatòria, cal interposar recurs potestatiu de reposició en el termini d’un mes davant del rector de la Universitat d’Alacant, o recurs contenciosoadministratiu davant de la jurisdicció contenciosoadministrativa en el termini de dos mesos des de la publicació de la resolució esmentada.

DISPOSICIÓ FINAL

Aquesta convocatòria tindrà efectes des de l’endemà de ser publicada en el BOUA.

Alacant, 30 de gener del 2017

EL VICERECTOR D’ESTUDIS I FORMACIÓ

ENRIQUE HERRERO RODRÍGUEZ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ANNEX I

Barem per a l’adjudicació de les subvencions per a facilitar l’obtenció de la menció de doctor internacional en el títol de doctora o doctor

1. Expedient acadèmic de la titulació de grau o equivalent: fins a 5 punts.

2. Expedient acadèmic de les assignatures de nivell de màster o equivalent: fins a 3 punts.

3. Premis rebuts i publicacions arreplegats en el Curriculum Vitae: fins a 2 punts.

Criteris d’aplicació del barem:

1. Expedient acadèmic de la titulació de grau o equivalent: fins a 5 punts.

A la nota mitjana de l’expedient de cada alumne en l’escala de 0 a 10, s’hi resta 5 punts. Les qualificacions dels estudiants de sistemes estrangers en altres escales es transformaran a l’escala de 0 a 10 mitjançant la fórmula següent:

on la notamin és la nota mínima en aquest sistema per a aprovar i la notamax és la nota màxima de l’escala.

2. Expedient acadèmic de les assignatures de nivell de màster o equivalent: fins a 3 punts.

S’utilitzarà la nota mitjana en l’escala de 0 a 10 i la puntuació assignada es calcularà d’acord amb la fórmula següent:

Per a les notes dels estudiants de sistemes estrangers s’aplicarà la mateixa fórmula que en el cas anterior.

3. Premis rebuts i publicacions arreplegats en el Curriculum Vitae: fins a 2 punts

a. 0,6 punts per premi extraordinari de grau o llicenciat

b. 0,2 punts per premi extraordinari de màster.

c. Publicacions (fins a 1,2 punts):

- Es comptabilitzaran els treballs publicats i/o acceptats definitivament amb presentació de còpia de l’acceptació (amb justificació).

- No es comptabilitzaran els treballs enviats.

- Es computaran d’acord amb els criteris establits en el barem per a càlcul de la productivitat investigadora establida en el POI, mitjançant la divisió de la puntuació atorgada segons aquest barem entre 100, fins a un valor màxim d’1,2 punts.





[Carretera Sant Vicent del Raspeig s/n  
03768 Sant Vicent del Raspeig - Alacant  
 Tel. 99 488 8708 - Fax 03 648 8011](https://www.google.es/maps/@84.411505,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12407&trk=tyah&trkInfo=tarId%0T5831268703076%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)